संयमित-विवेकपूर्ण बातें करने से तथा मौनव्रत से बुढ़ापे में शांति से जीवन व्यतीत होता है क्योंकि कम बोलने वाले से किसी का झगड़ा या मन-मुटाव नहीं होता तथा मित्रों, सम्बन्धियों से स्नेह बना रहता है। इसलिए संकल्पपूर्वक अभी से कुछ समय का मौन धारण करने का अभ्यास प्रतिदिन अवश्य करना चाहिए तथा आवश्यकतानुसार कम से कम बातें तो सत्य व हितप्रद हों, वे ही बोलनी चाहिएं। ऐसा करने से हम समाज में शांति की धारा फैलाने में सहायक होंगे तथा दूसरों को भी ऐसा करने की प्रेरणा दे सकेंगे।